ประกาศกรมธุรกิจพลังงานประกาศกรมธุรกิจพลังงานเรื่องหลักเกณฑ์และวิธีการคำนวณปริมาณน้ำมันเชื้อเพลิงคงเหลือสุทธิพ.ศ. ๒๕๕๗[๑] ตามที่ได้มีคำสั่งคณะรักษาความสงบแห่งชาติที่ ๑๒๐/๒๕๕๗ เรื่องการปรับโครงสร้างราคาน้ำมันเชื้อเพลิง ลงวันที่ ๒๘ สิงหาคม ๒๕๕๗กำหนดให้มีการตรวจสอบปริมาณน้ำมันเชื้อเพลิงคงเหลือในคลังน้ำมันและสถานีบริการน้ำมันเพื่อคำนวณจำนวนเงินชดเชยสุทธิหรือเงินส่งเข้ากองทุนสุทธิในกรณีที่มีการเปลี่ยนแปลงราคาขายปลีกน้ำมันเชื้อเพลิงตามนโยบายการปรับโครงสร้างราคาพลังงานให้เหมาะสมและเป็นธรรมโดยการปรับภาษีสรรพสามิต และปรับอัตราการส่งเงินเข้ากองทุนน้ำมันเชื้อเพลิงซึ่งกรมธุรกิจพลังงานมีหน้าที่กำหนดหลักเกณฑ์และวิธีการคำนวณปริมาณน้ำมันเชื้อเพลิงคงเหลือสุทธิดังนั้นเพื่อให้การคำนวณเงินชดเชยสุทธิหรือเงินส่งเข้ากองทุนสุทธิเป็นไปอย่างถูกต้องครบถ้วนอาศัยอำนาจตามคำสั่งคณะรักษาความสงบแห่งชาติดังกล่าว ข้อ ๖จึงกำหนดหลักเกณฑ์และวิธีการคำนวณปริมาณน้ำมันเชื้อเพลิงคงเหลือสุทธิไว้ดังต่อไปนี้ข้อ ๑ ประกาศนี้เรียกว่า ประกาศกรมธุรกิจพลังงาน เรื่องหลักเกณฑ์และวิธีการคำนวณปริมาณน้ำมันเชื้อเพลิงคงเหลือสุทธิ พ.ศ. ๒๕๕๗ข้อ ๒ ประกาศนี้ให้ใช้บังคับตั้งแต่วันที่๒๙ สิงหาคม พ.ศ. ๒๕๕๗ เป็นต้นไปข้อ ๓ ปริมาณน้ำมันเชื้อเพลิงคงเหลือสุทธิของผู้ค้าน้ำมันประกอบด้วยน้ำมันเชื้อเพลิงคงเหลือสุทธิในคลังน้ำมันน้ำมันเชื้อเพลิงคงเหลือสุทธิในสถานีบริการน้ำมันและน้ำมันเชื้อเพลิงที่อยู่ระหว่างการขนส่งข้อ ๔ ปริมาณน้ำมันเชื้อเพลิงคงเหลือสุทธิในคลังน้ำมันให้คำนวณจากปริมาณน้ำมันเชื้อเพลิงคงเหลือแต่ละชนิดที่พนักงานเจ้าหน้าที่ตรวจวัดได้ในถังของแต่ละคลังน้ำมันณ อุณหภูมิที่ ๓๐ องศาเซลเซียส หรือที่ ๘๖ องศาฟาเรนไฮต์บวกด้วยปริมาณน้ำมันเชื้อเพลิงที่อยู่ระหว่างการขนส่ง และหักด้วยปริมาณน้ำมันเชื้อเพลิงที่รับฝากผู้อื่นปริมาณน้ำมันเชื้อเพลิงที่รอการส่งออกและปริมาณน้ำมันเชื้อเพลิงที่มีไว้ใช้ในกิจการของตนเองในกรณีคลังน้ำมันดังกล่าวเป็นคลังน้ำมันที่ใช้เก็บน้ำมันเชื้อเพลิงร่วมกับผู้ค้าน้ำมันรายอื่น หรือมีการรับฝากเก็บน้ำมันหรือให้เช่าถังหรือมีการรับมอบหมายให้เก็บน้ำมัน ให้ดำเนินการ ดังนี้(๑)กรณีคลังน้ำมันที่ตรวจวัดเป็นคลังน้ำมันที่ใช้เก็บน้ำมันเชื้อเพลิงร่วมกับผู้ค้าน้ำมันรายอื่นเมื่อคำนวณปริมาณน้ำมันเชื้อเพลิงคงเหลือเสร็จแล้วให้ผู้จัดการคลังน้ำมันทำบัญชีจำแนกสิทธิตามชนิดและปริมาณน้ำมันเชื้อเพลิงคงเหลือของผู้ค้าน้ำมันแต่ละรายและให้ใช้บัญชีดังกล่าวเป็นเอกสารประกอบการตรวจสอบปริมาณน้ำมันเชื้อเพลิงคงเหลือสุทธิ(๒)กรณีมีผู้ค้าน้ำมันรายอื่นที่ฝากเก็บน้ำมันหรือเช่าถังเพื่อเก็บน้ำมันไว้ในคลังน้ำมันที่ตรวจวัดให้ระบุชนิดและปริมาณน้ำมันเชื้อเพลิงของผู้ค้าน้ำมันรายอื่นที่ฝากเก็บหรือเช่าถังเก็บไว้ในช่องหมายเหตุของแบบตรวจสอบปริมาณน้ำมันเชื้อเพลิงคงเหลือและให้ถือว่าชนิดและปริมาณน้ำมันเชื้อเพลิงดังกล่าวเป็นของผู้ค้าน้ำมันที่เป็นผู้ฝากเก็บหรือเป็นผู้เช่าถังเก็บน้ำมัน(๓) กรณีมีผู้ค้าน้ำมันรายอื่นมอบหมายให้เก็บน้ำมันไว้ในคลังน้ำมันที่ตรวจวัดให้ถือว่าชนิดและปริมาณน้ำมันเชื้อเพลิงดังกล่าวเป็นของผู้ค้าน้ำมันที่รับมอบหมายการเก็บณ คลังน้ำมันที่ตรวจวัดข้อ ๕ ปริมาณน้ำมันเชื้อเพลิงคงเหลือสุทธิในสถานีบริการน้ำมันให้คำนวณจากปริมาณน้ำมันเชื้อเพลิงคงเหลือแต่ละชนิดที่พนักงานเจ้าหน้าที่ตรวจสอบได้ณ อุณหภูมิขณะตรวจสอบบวกด้วยปริมาณน้ำมันเชื้อเพลิงที่อยู่ระหว่างการขนส่งและหักด้วยปริมาณน้ำมันเชื้อเพลิงที่รับฝากผู้อื่นข้อ ๖ น้ำมันเชื้อเพลิงที่อยู่ระหว่างการขนส่งตามข้อ ๔ และข้อ ๕ ได้แก่(๑) น้ำมันเชื้อเพลิงในเรือบรรทุกน้ำมันที่รอสูบถ่ายหรืออยู่ระหว่างสูบถ่ายขึ้นเก็บในคลังน้ำมันใดก่อนเวลา ๐๐.๐๑ นาฬิกาของวันที่ประกาศราคาขายปลีกใหม่ใช้บังคับและสูบถ่ายแล้วเสร็จภายหลังเวลาดังกล่าวโดยมีเอกสารใบกำกับการขนส่งหรือใบขนสินค้าขาเข้ากรณีนำเข้าในราชอาณาจักรให้นับเป็นน้ำมันคงเหลือในคลังน้ำมันนั้น(๒) น้ำมันเชื้อเพลิงที่จ่ายจากคลังน้ำมันทางท่อขนส่งน้ำมัน รถขนส่งรถไฟ หรือเรือบรรทุกน้ำมันก่อนเวลา ๐๐.๐๑ นาฬิกาของวันที่ประกาศราคาขายปลีกใหม่ใช้บังคับและถึงหรือส่งมอบให้คลังน้ำมันปลายทางภายหลังเวลาดังกล่าวโดยมีเอกสารใบกำกับการขนส่งให้นับเป็นน้ำมันเชื้อเพลิงคงเหลือในคลังน้ำมันปลายทาง(๓) น้ำมันเชื้อเพลิงที่จ่ายจากคลังน้ำมันก่อนเวลา ๐๐.๐๑ นาฬิกาของวันที่ประกาศราคาขายปลีกใหม่ใช้บังคับ โดยรถขนส่งเพื่อส่งให้สถานีบริการน้ำมันและถึงหรือส่งมอบให้สถานีบริการน้ำมันภายหลังเวลาดังกล่าวโดยมีเอกสารใบกำกับการขนส่ง และใบเสร็จรับเงิน หรือใบแจ้งหนี้หรือใบกำกับภาษี ให้นับเป็นน้ำมันเชื้อเพลิงคงเหลือของสถานีบริการนั้น(๔) ปริมาณน้ำมันเชื้อเพลิงตาม (๑) (๒) และ (๓)ให้ใช้ปริมาณน้ำมันเชื้อเพลิงตามที่ระบุในเอกสารดังกล่าว ยกเว้นกรณีขนส่งโดยเรือบรรทุกน้ำมันให้ใช้ปริมาณที่สูบถ่ายขึ้นถังแล้ว ณ อุณหภูมิที่ ๓๐ องศาเซลเซียส หรือที่ ๘๖องศาฟาเรนไฮต์(๕)ในกรณีที่ผู้ค้าน้ำมันหรือเจ้าของสถานีบริการน้ำมันมีปริมาณน้ำมันเชื้อเพลิงระหว่างการขนส่งตาม (๑) (๒) และ (๓) ให้จัดส่งเอกสารใบกำกับการขนส่ง ใบเสร็จรับเงิน ใบแจ้งหนี้ ใบกำกับภาษีแล้วแต่กรณี โดยในเขตกรุงเทพมหานคร ให้ยื่นต่อกกรมธุรกิจพลังงาน และในจังหวัดอื่น ๆให้ยื่นต่อสำนักงานพลังงานจังหวัดที่ซึ่งสถานประกอบการตั้งอยู่ อย่างช้าไม่เกิน ๗วันทำการนับแต่วันที่มีการตรวจวัดประกาศณ วันที่ ๒๙ สิงหาคม พ.ศ. ๒๕๕๗วิฑูรย์กุลเจริญวิรัตน์อธิบดีกรมธุรกิจพลังงานปริยานุช/ผู้จัดทำ๑๐ กันยายน๒๕๕๗ภีราพร/ผู้ตรวจ๑๓ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๒ ง/หน้า ๗/๒๙ สิงหาคม ๒๕๕๗